'Debat dringend nodig oor Eskom in nuwe parlement' | Netwerk24
19 Mei 2019 18:07
Natasha Mazzone, 'n parlementslid van die DA, het gesê sy gaan aan die nuwe speaker skryf om 'n debat "van nasionale belang'' te versoek oor die finansiële krisis by Eskom.
Dit volg ná mediaberigte Sondag dat die kontrakteurs van die Kusile-kragstasie 'n eis vir R36 miljard aan Eskom gestuur het vir onder meer onvoorsiene uitgawes.
Lees ook: Gekrokte Kusile: Bouers eis R36 mjd.
"Daar kan nie van Suid-Afrikaanse belastingbetalers, wat reeds lamgelaat word deur die stygende koste van elektrisiteit en die stotterende ekonomie, verwag word dat miljarde rande in die swartgat wat Eskom is, gestort word nie.''
Sy het gesê bewyse neem toe dat Eskom "terminaal agteruitgaan''. Suid-Afrikaners word gevra om op te dok vir jare se wanbestuur by Eskom en die swak projekbestuur van sy bouprojekte. – Fin24